# Serious og Unserious 3NT

Har du nogensinde været i tvivl om I er på vej mod udgang eller kursen er sat mod en slem? Kan du svare bekræftende skal er Serious og Unserious 3NT på repertoiret.

Den eneste pris der betales, er mulighed for at stå i en 3NT når der er konstateret en majorfit.

Har vi majorfit skal vi dog sjældent spille 3NT. Vi kan således bruge en 3NT melding fornuftigt ved at give den en særlig konventionel betydning når fit er etableret på 2 eller tretrinnet efter en majoråbning: ”3NT! Jeg er meget sleminteresseret og du SKAL cuebide makker!”

Fx

**Nord Syd**

1♥︎ 2♣︎

2♦︎ 3♥︎

3NT!

Da syd viser ægte hjerterstøtte er 3NT ”serious 3NT” og Syd SKAL cuebide.

Når 3NT forbigås viser det kun begrænset sleminteresse.

Fx

**Nord Syd**

1♥︎ 2♣︎

2♦︎ 3♥︎

3♠︎ 4♣︎ = Begrænset sleminteresse da jeg kunne have meldt 3NT. Du skal være ekstra stærk makker hvis slem skal nås!

Flere eksempler

**Nord Syd**

1♠︎ 2NT

3♠︎ 3NT = du har bare at cuebide – makker da jeg er meget sleminteresseret.

**Nord Syd**

1♠︎ 2NT

3♠︎ 4♦︎ = Jeg er ikke specielt sleminteresseret. Har dog lidt tillæg så du får lige et cuebid!

**Nord Syd**

3♠︎ 3NT = du har bare at cuebide – makker da jeg er meget sleminteresseret.

**Nord Syd**

2♣︎ 2♦︎

2♠︎ 3♠︎

4♣︎ 4♦︎ = kontrol i ruder og viser tillæg, da det er et aktivt cuebid når åbner kun viser begrænset sleminteresse ved at forbigå 3NT

I modsætning til

**Nord Syd**

2♣︎ 2♦︎

2♠︎ 3♠︎

3NT 4♦︎ = kontrol i ruder og mindst 2 kontroller da der skal cuebiddes da Nords 3NT er Serious 3NT der er krav til cuebid!

## 3 i major som en ventemelding

Når der er krævet til udgang i major ved fx

**Nord Syd**

1♠︎ 2NT (Steens 2NT)

3♦︎ 3♠︎

Er her en afventende melding der ikke har lyst til selv at tage et sleminitiativ og derfor afventer om åbner vil melde 3NT som serious 3NT eller et cuebid for at vise nogen sleminteresse. Her løser serious 3NT et almindeligt problem omkring hvem der har kaptajnskasketten på når både åbner og svarer er stærke.

## Unserious 3NT

Når en minorfarve er fastlagt som trumf på tretrinnet eller der meldes 3NT efter makkers spærre melding på tretrinnet, viser 3NT at man ikke er nævneværdigt interesseret i slem. Helt igennem de omvendte principper som ved Serious 3NT – major.

**Nord Syd**

1♣︎ 2♣︎

3♣︎ 3♦︎

3♠︎ 4♣︎ = sleminteresseret

I modsætning til

**Nord Syd**

1♣︎ 2♣︎

3♣︎ 3♦︎

3♠︎ 3NT = ikke sleminteresseret